CELEX: C2005/082/51
Language: el
Date: 2005-04-02 00:00:00
Title: Υπόθεση C-83/05: Αίτηση για την έκδοση προδικαστικής αποφάσεως που υπέβαλε το Amtsgericht Freiburg με διάταξη της 14ης Ιανουαρίου 2005 στο πλαίσιο της υποθέσεως επιβολής προστίμου Bernd Voigt κατά πράξεως περί επιβολής προστίμου του Regierungspräsidium Karlsruhe – Bretten

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/25
            
         Αίτηση για την έκδοση προδικαστικής αποφάσεως που υπέβαλε το Amtsgericht Freiburg με διάταξη της 14ης Ιανουαρίου 2005 στο πλαίσιο της υποθέσεως επιβολής προστίμου Bernd Voigt κατά πράξεως περί επιβολής προστίμου του Regierungspräsidium Karlsruhe – Bretten
   (Υπόθεση C-83/05)
   (2005/C 82/51)
   Γλώσσα διαδικασίας: η γερμανική
   Με διάταξη της 14ης Ιανουαρίου 2005, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 18 Φεβρουαρίου 2005, τo Amtsgericht Freiburg, στο πλαίσιο της υποθέσεως επιβολής προστίμου Bernd Voigt κατά πράξεως περί επιβολής προστίμου του Regierungspräsidium Karlsruhe – Bretten, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί των εξής ερωτημάτων:
   
               1)
            
            
               Έχει την έννοια η οδηγία 70/156/ΕΟΚ (1), όπως τροποποιήθηκε με την οδηγία 92/53/ΕΟΚ του Συμβουλίου, της 18ης Ιουνίου 1992 (2), η οποία μεταφέρθηκε στο γερμανικό δίκαιο με το EG-TypV (Verordnung über die EG-Typgenehmigung für Fahrzeuge und Fahrzeugteile – διάταγμα περί της εγκρίσεως ΕΚ τύπου οχημάτων και τμημάτων οχημάτων – της 9.12.1994, που τροποποιήθηκε τελευταίως στις 7.2.2004) (3), ότι ο οδηγός οχήματος με κινητήρα, του οποίου το όχημα εγκρίθηκε ως επιβατηγό όχημα κατόπιν αδείας λειτουργίας οχήματος βάσει εγκρίσεως ΕΚ τύπου οχήματος, δικαιούται επίσης να χρησιμοποιεί και να κυκλοφορεί το όχημα ως εγκριθέντος τύπου, ο δε οδηγός αυτού του οχήματος με κινητήρα υπόκειται ειδικότερα στις περί ταχύτητας επιταγές που ισχύουν μόνο για τα επιβατηγά οχήματα;
            
         
               2)
            
            
               Επιτρέπεται οι αρμόδιες για τη δίωξη παραβάσεων του κώδικα οδικής κυκλοφορίας αρχές να κρίνουν τις εκδιδόμενες από την Kraftfahrt-Bundesamt (ομοσπονδιακή υπηρεσία οδικής κυκλοφορίας) άδειες λειτουργίας οχήματος σύμφωνα με την έγκριση ΕΚ τύπου οχήματος και τις άδειες κυκλοφορίας που βασίζονται στις εν λόγω εγκρίσεις ΕΚ τύπου οχήματος και χορηγούνται από τις γερμανικές υπηρεσίες χορηγήσεως αδείας, ως μη αποφασιστικής σημασίας κατά την κατάταξη του τύπου οχήματος, οσάκις πρόκειται για τη διαπίστωση των ορίων ταχύτητας που πρέπει να τηρεί ο οδηγός ενός τέτοιου τύπου οχήματος;
            
         
      (1)  ΕΕ ειδ. έκδ. 13/001, σ. 46.
   
      (2)  Οδηγία του Συμβουλίου περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους, της 6ης Φεβρουαρίου 1970 (70/156/ΕΟΚ), όπως τροποποιήθηκε με την οδηγία 92/53/ΕΟΚ της 18.6.1992.
   
      (3)  EG-TypV (διάταγμα περί της εγκρίσεως ΕΚ τύπου οχημάτων και τμημάτων οχημάτων της 9.12.1994, τροποποιηθέν τελευταίως στις 7.2.2004. Συναφώς αναφέρεται στην επίσημη αιτιολογική έκθεση: το διάταγμα αυτό εξυπηρετεί τη μεταφορά στο εσωτερικό δίκαιο της οδηγίας 70/156/ΕΟΚ, όπως τροποποιήθηκε με την οδηγία 92/53/ΕΟΚ του Συμβουλίου, της 18ης Ιουνίου 1992, για την τροποποίηση της οδηγίας 70/156/ΕΟΚ περί προσεγγίσεως των νομοθεσιών των κρατών μελών που αφορούν την έγκριση τύπου των οχημάτων με κινητήρα και των ρυμουλκουμένων τους (ΕΕ L 225, σ. 1), όπως τροποποιήθηκε με την οδηγία 93/81/ΕΟΚ της Επιτροπής, της 29ης Σεπτεμβρίου 1993, για την αναπροσαρμογή της οδηγίας 70/156/ΕΟΚ του Συμβουλίου σχετικά με την έγκριση τύπου των οχημάτων με κινητήρα και των ρυμουλκουμένων τους (ΕΕ L 264, σ. 49).